recursal/SuperWikiNEXT-32B huggingface dataset:
**Բոված շագանակ**, ձմեռային խորտիկ, որն ուտում են շատ երկրներում, այդ թվում՝ Ասիայում։ Կախված տարածաշրջանից, բովում և ուտում են տարբեր շագանակներ, ինչպիսիք են կորեական շագանակը, չինական շագանակը և եվրոպական շագանակը։

Տապակած շագանակներ ըստ տարածաշրջանների
--------------------------------------

### Կորեա

Բոված շագանակը սովորական փողոցային ուտելիք է Հարավային Կորեայում և Կորեայի Ժողովրդադեմոկրատական ​​Հանրապետությունում։ Աշունից մինչև ձմեռ, բոված շագանակ վաճառողը, որը կրում է «Գուիդարի» գլխարկը (կորեերեն՝ 귀달이모자), վաճառում է բոված շագանակ կամ չինական շագանակ, այդ իսկ պատճառով «Գուիդարի» գլխարկը կոչվում է նաև «Բոված շագանակ վաճառողի գլխարկ» կամ «Բոված շագանակի գլխարկ»։ Բոված շագանակները հայտնվում են նաև հանրաճանաչ ժողովրդական երգում՝ «Բոված շագանակ բալլադ»-ում։

### Չինաստան

Չինաստանում բոված շագանակը կոչվում է **«Չաո լի ճը»** (չինարեն ավանդ. 炒栗子 ), որը նշանակում է «բոված շագանակ»։ Այն ունի քաղցր համ, քանի որ շագանակները պատրաստվում են մանր խիճերով, կոպիտ ավազով և շաքարի մեջ բովելով։ Այն նաև կոչվում է **«Թանգ չաո լի ճը»** (չինարեն ավանդ. 糖炒栗子 )՝ ավելացնելով «թանգ» բառը (չինարեն ավանդ. 糖 , կորեերեն՝ 탕), որը նշանակում է «շաքար»։

### Եվրոպա

Պորտուգալիայում բոված շագանակը, որը սովորական փողոցային սնունդ է, կոչվում է **«Կաստանյա ասադա»** (պորտ.՝ castanha assada, կորեերեն՝ 카스타냐 아사다), որը նշանակում է «բոված շագանակ»։ Բոված եվրոպական շագանակը սիրված խորտիկ է, հատկապես Սուրբ Մարտինի տոնին (նոյեմբերի 11-ին), որը կոչվում է «Սուրբ Մարտինի օր» (պորտ.՝ «Dia de São Martinho»): Սուրբ Մարտինի տոնի ժամանակ կա սովորույթ, որի ժամանակ խարույկի վրա շագանակ են բովում։

Պատկերասրահ
-----------

* Գալիսիայի բոված շագանակԳալիսիայի բոված շագանակ
* Իտալիայի բոված շագանակԻտալիայի բոված շագանակ
* Պորտուգալիայի բոված շագանակՊորտուգալիայի բոված շագանակ
* Հոնկոնգի բոված շագանակՀոնկոնգի բոված շագանակ
* Չինաստանի փողոցային բոված շագանակ վաճառողՉինաստանի փողոցային բոված շագանակ վաճառող
* Թուրքիայի փողոցային բոված շագանակ վաճառողԹուրքիայի փողոցային բոված շագանակ վաճառող
* Պորտուգալիայի փողոցային բոված շագանակ վաճառողՊորտուգալիայի փողոցային բոված շագանակ վաճառող

Տես նաև
-------

* Քաղցր կարտոֆիլ

Ծանոթագրություններ
------------------

1. ↑  최진아 (2017년 1월 16일). "썰매 타고 군밤 먹고…추억 속 겨울 풍경". 《KBS 뉴스》. 2017년 8월 4일에 확인함.
2. ↑  〈[요즘 북한은] 북한의 겨울철 간식거리는? 外〉. 《남북의 창》. 2012년 10월 20일. KBS. 2019년 1월 12일에 확인함 – KBS 뉴스 경유.
3. ↑  남보람 (2018년 10월 30일). "겨울 털모자(Winter Pile Cap)\_하". 《매경프리미엄》. 2019년 1월 12일에 확인함.
4. ↑  윤영옥 (2006년 11월 30일). "중국 생활의 유일한 낙, 싸고 맛있는 음식 먹기!". 《오마이뉴스》. 2019년 1월 12일에 확인함.
5. ↑  Bratley, Carrie-Marie (2010년 11월 13일). "Chestnuts worth their weight in gold". 《The Portugal News》 (영어). 2019년 1월 12일에 원본 문서에서 보존된 문서. 2019년 1월 12일에 확인함.
**Nikto**, վեբ սկաներ, որը փնտրում է վեբ սերվերներում հանդիպող ամենից հաճախ հանդիպող խոցելիությունները, որոնք հիմնականում առաջանում է մարդու կողմից։ Այն որոնում է վեբ սերվերում գտնվող վտանգավոր ֆայլերը և օգտագործվող սցենարները, անդմինիստրացիաի կողմից օգտագործվող տվյալների բազան և նրանում առկա ծրագրային ապահովումները։

Nikto-ն բաց կոդով վեբ սկաներ է, սակայն որոշ ֆայլեր, որոնք նա օգտագործում է աշխատանքի համար, չեն պատկանում այդ տիպին։

Ֆունկցիաներ
-----------

* Պլագինների ապահովում։
* IDS-ի անցում (Intrusion Detection System — Ներխուժման հայտնաբերման համակարգ)։
* Կատարում է պրոտոկոլների ստուգում — HTTP, HTTPS
* Ոչ ստանդարը պորտերի որոնում
* SSL-ի աջակցում
* Պրոքսի սերվերի աջակցում
* Ստուգման սխեմաների ինքնաբերաբար թարմացում։

Նվաճումներ և մրցանակներ
-----------------------

Nikto-ը Security-Database-ի կողմից կազմակերպված "Best IT Security Tools for 2009" մրցույթում, ստացել է նոմինացիա, որպես բաց ներքին կոդով ծրագիր, որը նախատեսված է ծրագրերի սկանավորման համար։

Հետաքրքիր փաստեր
----------------

Ծրագրի համար Nikto անունը վերցվել է «Օր, երբ երկիրը կանգ առավ» ֆիլմից։

Ծանոթագրություններ
------------------

1. ↑  «| Data file distributed with Nikto with non-Open Source licence notice at the top». Արխիվացված է օրիգինալից 2016 թ․ օգոստոսի 9-ին. Վերցված է 2015 թ․ փետրվարի 26-ին.
2. ↑  Security-Database Best IT Security Tools for 2009 - Security Database
3. ↑  Klaatu Barada Nikto - The Day the Earth Stood Still

Արտաքին հղումներ
----------------

* Պաշտոնական կայք
* Nikto-ը GitHub-ում
* Nikto-ի տարբերակ OS X-ի համար
**Լևոն Թերմենջյան** (), ամերիկաբնակ հայ գործարար, «NOIL Energy Group» վառելիքային ընկերության նախկին սեփականատեր, Լոս Անջելեսում հայկական մաֆիայի նախկին պարագլուխ։ Նա 2023 թվականին դատապարտվել է 40 տարվա ազատազրկման՝ ավելի քան 1 մլրդ դոլարի խաբեության սխեմայում իր դերի համար։

Գործունեություն
---------------

Թերմենջյանը հանդիսացել է SBK Holdings USA անվամբ ընկերության սեփականատերը, որը SBK Holding ընկերության քույր ընկերությունն է Թուրքիայում։ Նա սերտ կապերի մեջ է եղել Թուրքիայի բարձրաստիճան պաշտոնյաների, իսկ իր հանցավոր սխեմայում ընդգրկված Ջեյկոբ Քինգսթոնը՝ նաև Թուրքիայի վարչապետ Ռեջեփ Թայիփ Էրդողանի հետ։

Թերմենջյանը և Քինգսթոն կլանի անդամները միլիոնավոր դոլարների ներդրումներ են կատարել Թուրքիայի բոլոր տեսակի ոլորտներում, այդ թվում՝ դեղագործական, ավտոմոբիլային, քիմիական, տեխնոլոգիական, ապակու և սննդի ոլորտներում։

Քրեական գործ
------------

Թերմենջյանը 1993 թվականին ԱՄՆ-ում ձերբակալվել է գազի հարկերի խարդախության համար։ Նրան մեղադրանք է առաջադրվել նաև հարկային կեղծարարության և զինված հարձակման համար, իսկ 2013 թվականին դատապարտվել է նաև ծեծկռտուքի համար։

Դերմենը 2010-2018 թվականներին Քինգսթոն կլանի տարբեր անդամների հետ դավադրություն է կազմակերպել՝ խաբեությամբ ավելի քան 1 միլիարդ դոլարի վերականգնվող վառելիքի հարկային արտոնություններ ստանալու համար։  

40 տարվա բանտարկությունից բացի, Դերմենին հանձնարարվել է ԱՄՆ ներքին եկամուտների վարչությանը վճարել 442 615 520 ԱՄՆ դոլար փոխհատուցում և տուգանք ավելի քան 181 միլիոն դոլարի չափով։

Ծանոթագրություններ
------------------

1. ↑  "Էրդողանի հետ կապված մեկ այլ խոշոր կոռուպցիոն սկանդալ՝ այս անգամ Միացյալ Նահանգներում".
2. ↑  "Հայկական մաֆիայի նախկին պարագլխին 40 տարվա ազատազրկման են դատապարտել ԱՄՆ պատմության մեջ ամենահանդուգն խարդախության համար". *news.am*. 2024 թ․ փետրվարի 19. Վերցված է 2024 թ․ փետրվարի 19-ին.
3. ↑  "Ձերբակալվել է ՀԴԲ նախկին գործակալ, որը մեղադրվում է հայկական կազմակերպված հանցավոր խմբի ներկայացուցչի փաստաբանից կաշառք ստանալու մեջ". *Hetq.am*. 2020 թ․ ապրիլի 27. Վերցված է 2024 թ․ փետրվարի 19-ին.
Black Ivory
Black Ivory
**Սև փղոսկրի սուրճ** (անգլ.՝ Black Ivory coffee), սրճի տեսակ է, որ ստացվում է հյուսիսային Թաիլանդում։ Այս որակի սուրճը ստացվում է արաբիկա տեսակի սրճի հատիկները փղի ուտելուց և արտաթորելուց հետո։ Սրճի ստեղծողը Բլեյք Դինկինն է։

Սև փղոսկրի սրճի համի վրա ազդում է փղի ստամոքսահյութը, որը քայքայում է սրճի սպիտակուցները։ 15-30 ժամ գտնվելով փղի ստամոքսում՝ սրճի հատիկները ձեռք են բերում յուրահատուկ համ ու բույր, միաժամանակ կորցնելով սովորական սրճի դառնությունը։

Գինը
----

Սև փղոսկրի սուրճ վաճառվում է Հյուսիսային Թաիլանդի, Մալդիվների և Աբու Դաբիի մի քանի լյուքս դասի հյուրանոցներում։ Մեկ բաժակի արժեքը 50 դոլար է, կիլոգրամինը՝ 1100 դոլար։ 2012 թվականի դրությամբ սև փղոսկրի սուրճն աշխարհի ամենաթանկ սուրճն է։

Բարեգործություն
---------------

Golden Triangle Asian Elephant Foundation հիմնադրամը վաճառքից ստացած շահույթի 8%-ը տրամադրում է բարեգործական նպատակներին։ Փղերի համար դեղորայք են գնում և կազմակերպում են անասնաբուժական օգնություն, օգնում են փողոցային փղերին և փիղ վարժեցնողներին։

Ծանոթագրություններ
------------------

1. ↑  Հարց ու պատասխան Սև փղոսկրի սրճի մասին (անգլ.)
2. 1 2  sci-tech-today.com կայքում Սև փղոսկրի սրճի մասին հեղ. Jocelyn Gecker Archived 2013-02-01 at Archive.is (անգլ.)
3. ↑  Սև փղոսկրի սուրճը ամենաթանկ սուրճն է։
4. ↑  (Associated Press) (07.12.2012). «Coffee from an elephant's gut fills a $50 cup». USA Today. Արխիվացված օրիգինալից 2013 թ․ մարտի 15-ին. Վերցված է 2013 թ․ հունիսի 24-ին.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 180027792 |

 |
**Բույսերի լրասնուցում**, բույսերի հետ ցանքսնուցում, պարարտանյութերի ներմուծումը հող՝ մշակաբույսերի վեգետացիայի շրջանում։ Լավացնում է բույսերի սնուցումը, բարձրացնում բերքատվությունը։ Բույսերի արմատական լրասնուցման դեպքում պարարտանյութերը ներմուծում են հող և սնուցող նյութերը յուրացվում են արմատների միջոցով, ոչ արմատական լրասնուցման դեպքում՝ ցանքերը կամ տնկարկները սրսկում են պարարտանյութերի լուծույթներով։

Մեթոդներ
--------

Չոր պարարտանյութերը ցանիչներով կամ ինքնաթիռներից (հացաբույսերի լրասնուցում) շաղ են տալիս (առանց հողածածկման) ու հողածածկում են տափաններով, կուլտիվատորներով և այլ գործիքներով, պարարտանյութերի ջրային լուծույթները սրսկում են բուսասնուցիչներով, անձրևացնող ու ջրցան մեքենաներով։ Լրասնուցման համար օգտագործում են հիմնականում ջրալույծ պարարտանյութեր, հեղուկ պարարտանյութեր, տեղականներից՝ գոմաղբ ախյուս, թռչնաղբ, լավ փտած գոմաղբ։ Լրասնուցման արդյունավետությունը կախված է պարարտանյութերի հատկություններից, հողում դրանց տեղաշարժից, եղանակից։ Լայնորեն կիրառում են աշնանացան հացաբույսերի գարնանային լրասնուցումը։

Կիրառություն
------------

Բույսերի լրասնուցումը առաջին անգամ կիրառել է գերմանացի գիտնական Պ. Վագները XIX դ-ի վերջին։ Խորհրդային տարիներին բույսերի լրասնուցումը կիրառվել է 1935-ից սկսած՝ բավականին մեծ տարածքներում։ ՀՀ-ում տարածված չէ։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Սերգեյ Էդուարդովիչ Ավետիսով** (ռուս.՝ Серге́й Эдуа́рдович Авети́сов, ապրիլի 15, 1950(1950-04-15), Սամարղանդ, Ուզբեկական ԽՍՀ, ԽՍՀՄ) արմատներով հայ ռուսաստանցի ակնաբույժ, բժշկական գիտությունների դոկտոր, պրոֆեսոր, Ռուսաստանի բժշկական գիտությունների ակադեմիայի (2011) և Ռուսաստանի գիտությունների ակադեմիայի (2013) ակադեմիկոս, Իվան Սեչենովի անվան Մոսկվայի առաջին պետական բժշկական համալսարանի աչքի հիվանդությունների ամբիոնի վարիչ, ՌԴ վաստակավոր բժիշկ (2004թ.), «Ակնաբուժության տեղեկագիր» ամսագրի գլխավոր խմբագիր, «Օֆթալմո վիրաբուժություն» (ռուս.՝ «Офтальмохирургия») ամսագրի խմբագրական խորհրդի անդամ, Հայաստանի ԳԱԱ արտասահմանյան անդամ (2011 թ.)։

Կենսագրություն
--------------

Ծնվել է 1950 թվականի ապրիլի 15-ին Սամարղանդ քաղաքում՝ ակնաբույժ, բժշկական գիտությունների դոկտոր (1964), պրոֆեսոր Էդուարդ Ավետիսովի և Ամալյա Սակիսովնայի ընտանիքում։ 1973 թվականին գերազանցությամբ ավարտել է Մոսկվայի 1-ին բժշկական ինստիտուտի բժշկական ֆակուլտետը։ 1977 թվականին պաշտպանել է թեկնածուական ատենախոսություն, իսկ 1985 թվականին՝ դոկտորական ատենախոսություն։ 1993 թվականին Սերգեյ Ավետիսովին շնորհվել է պրոֆեսորի կոչում, 2011 թվականին՝ Ռուսաստանի Դաշնության գիտության վաստակավոր գործչի պատվավոր կոչում, 2012 թվականին՝ Ռուսաստանի գիտությունների ակադեմիայի ակադեմիկոս։

Որդին՝ Կոնստանտին Սերգեևիչ Ավետիսովը նույնպես ակնաբույժ է, բժշկական գիտությունների թեկնածու (2011), բժշկական գիտությունների դոկտոր (2020), հանդիսանում է աչքի հիվանդությունների գիտահետազոտական ինստիտուտի ավագ գիտաշխատող։

Ավետիսովի գիտական գործունեության հիմնական ուղղությունը ակնաբուժությունն է, մոտ 400 գիտական աշխատության, դասագրքերի, մենագրությունների և տեղեկատուների հեղինակ է։

Աշխատություններ
---------------

* Bolshunov A. Sobol E. Avetisov S. Baum O. Siplivy V. Omelchenko A. Fedorov A. A new method of the eye refraction correction under non-ablative laser radiation (англ.) // Acta ophthalmologica. — Vol. 89. — doi։10.1111/j.1755-3768.2011.2172.x.
* Аветисов С. Э. Криглстайн Г. К. Ионеску-Сайперс К. П. Северин М. Вобиг М. А. Атлас по офтальмологии. — М.։ Медицинское информ. агентство, 2009. — С. 432. — ISBN 978-5-8948-1717-0.

Ծանոթագրություններ
------------------

1. ↑  СУДЬБА ПО НАСЛЕДСТВУ
2. ↑  Сергей Эдуардович Аветисов (к 70-летию)
3. ↑  Академику Аветисову Сергею Эдуардовичу - 65 лет! Archived 2018-05-26 at the Wayback Machine. — РАН

Արտաքին հղումներ
----------------

* Аветисов Сергей Эдуардович
* Страница на сайте Центра восстановления зрения

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ՀՀ ԳԱԱ |

 |
**Երևանի պետական գյուղատնտեսական քոլեջ,** ստեղծվել է 1928 թվականին, որպես Երևանի հողաշինական տեխնիկում։ 1964 թվականին վերանվանվել է Երևանի հիդրոմելիորատիվ տեխնիկում, 1996 թվականից՝ Երևանի գյուղատնտեսական քոլեջ։ Պատրաստում է կրտսեր մասնագետներ հողաշինություն, հողբարելավում, հողային, ջրային պաշարների օգտագործում, հող վերականգնում և պահպանում, էկոնոմիկա, հաշվապահների հաշվառում և աուդիտ, ֆինանսներ, ապրանքագիտություն, ագրարային մենեջմենթ, սպառողական ապրանքների որակի փորձաքննություն, թարգմանություն և մաքսավարություն մասնագիտություններով։ Քոլեջն ունի ժամանակակից սարքավորումներով հագեցած գեոդեզիայի, երկրագործության, հողագիտության, գյուղատնտեսական մեքենաների, ավտոփոխադրումների, լեզուների, ջրատեխնիկաների կառուցվածքների, նախնական զինվորական պատրաստության, համակարգչային կաբինետ-լաբորատորիաներ, լսարաններ։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Ենթածածկութային մշակաբույսեր**, նույն հողատարածքում որևէ մշակաբույսի ցանքն այլ մշակաբույսի հետ։

Նկարագրություն
--------------

Ծածկույթում ցանում են բազմամյա և միամյա բույսեր։ Բազմամյաներից օգտագործում են բակլազգի, դդմազգի խոտաբույսեր (օրինակ՝ կարմիր երեքնուկ, առվույտ, կորնգան, սիզախոտ, խրբուկ և այլն), միամյաներից և երկամյաներից՝ իշառվույտ, սուդանի խոտ, ոլոռնախոտ, աշնանացան գոնգեղ, գազար և այլն։ Ենթածածկութային մշակաբույսեր կիրառում են ամենուր, բացառությամբ անջրդի երկրագործական տափաստաններում շրջանների։ Աշնանացան հացազգի մշակաբույսերի ծածկույթում ենթածածկութային մշակաբույսեր ցանում են վաղ գարնանը շարքի երկայնքով՝ սկավառակային ցանիչներով (առվույտը և կորնգանը հարավային շրջանների ոռոգվող դաշտում՝ աշնանը, ցրտահարություններից ոչ ուշ, քան մեկ ամիս առաջ)։ Գարնանացան հացազգի մշակաբույսերի ծածկույթում ենթածածկութային մշակաբույսեր սովորաբար ցանում են հիմնական մշակաբույսի հետ միաժամանակ կամ առանձնացված եղանակով։ Առանձնացված եղանակի ժամանակ ենթածածկութային մշակաբույսեր ցանում են ծածկութային մշակաբույսից հետո, շարքերում՝ լայնքով կամ երկարությամբ։ Բերքահավաքից հետո ենթածածկութային մշակաբույսերի դաշտը պարարտացնում են, իսկ ջրովի շրջաններում՝ ոռոգում։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**«Ֆինլանդիայի պատմություն․ երջանկության, քաղաքական գինը»**, ֆինն պատմաբան, Հելսինկիի համալսարանի պրոֆեսոր Հենրիկ Մեյնանդերի պատմական թեմայով գիրքը։ Հեղինակն այն գրել է 2006 թվականին։ Հետագայում գիրքը վերահրատարակվել է և թարգմանվել 16 լեզվով։

2024 թվականին Դավիթ Սարգսյանի թարգմանությամբ գիրքը «Newmag հրատարակչությունում» հրատարակվել է հայերեն։

Նկարագրություն
--------------

Հեղինակը գրքում գիտահանրամատչելի ձևով ներկայացնում է Ֆինլանդիայի ամբողջ պատմությունը՝ մեկնաբանելով, թե ինչպես է առաջացել այդ երկիրն ու ժողովուրդը, ինչպես է ձևավորվել ֆիննական ինքնությունը համաշխարհային պատմության համատեքստում։ Գրքում խոսվում է նաև այն մասին, թե ինչպես է շվեդական գավառը դարձել ռուսական ինքնավար դքսություն, արևմուտքի ու արևելքի բախման կիզակետում գտնվելով, և ինչպես է այն փրկվել փրկվեց 20-րդ դարում ու դարձել աշխարհում տեխնոլոգիական առաջատար երկրներից մեկը։

Հայերեն թարգմանված գրքում Հենրիկ Մեյնանդերը լրացրել է գրքի վերջին գլուխը՝ ներկայացնելով Ֆինլանդիայի համար 2023-ին տեղի ունեցած պատմական մեծ իրադարձությունը՝ ՆԱՏՕ-ի անդամ դառնալը։ Նույն գլխում հեղինակը նաև անդրադարձել է Հայաստանի ու Ֆինլանդիայի նմանություններին։ Հայերեն թարգմանված գրքի շնորհանդեսը տեղի է ունեցել 2024 թվականի փետրվարի 16-ին։

Ծանոթագրություններ
------------------

1. ↑  Grandell, Jens (2020 թ․ օգոստոսի 25). *Från ett årtionde i Finland. August Schauman, republikanism och liberalism 1855-1865*. Bidrag till kännedom av Finlands Natur och Folk. Suomen Tiedeseura. ISBN 978-951-653-448-3.
2. ↑  Ֆինլանդիայի պատմություն
3. ↑  Հայաստան է ժամանել ֆինն ամենահայտնի պատմաբան Հենրիկ Մեյնանդերը. Newmag-ը հայերեն է հրատարակել նրա հայտնի գիրքը (թրեյլեր)

Արտաքին հղումներ
----------------
**Եգիպտացորենի տերևային բվիկ** [Cirphus (Leucania) loreyi, hyphilare loreyi], բվիկների ընտանիքի թիթեռ։ Եգիպտացորենի և շաքարեղեգի վնասատու։

Նկարագրություն
--------------

Թիթեռը հարդադեղնավուն է կամ բաց շիկավուն։ Թևերի բացվածքը՝ 25–30 մմ, առջևինները՝ հիմքի մոտ սպիտակ կլոր բծերով և արտաքին եզրին զուգահեռ՝ մանր սև կետերով, հետինները՝ սպիտակ՝ սադափագույն երանգով։ Թրթուրը բաց դեղին է, հարթ ու փայլուն, մեջքի վրա 4 երկայնության մուգ շերտեր, գլուխը՝ մուգ մոխրագույն։ Տարածված է Հարավային Եվրոպայում, Հյուսիսային Աֆրիկայում, Հարավային և Հարավարևելյան Ասիայում, Պոլինեզիայում և Ավստրալիայում, Ղրիմում, Այսրկովկասում, Միջին Ասիայում։ Տարեկան սովորաբար զարգանում է 3 սերունդ։ Երիտասարդ թրթուրները, կրծոտելով տերևների մեջ, անցքեր են բացում, ապա՝ ուտում դրանք, վնասում են ծաղկաբույլերը և ձևավորվող սերմնապտուղները։ Տերևներն սկզբում գունատվում են, ապա՝ գորշանում ու չորանում։ Հասուն թրթուրները, թափանցելով կողրերի մեջ, կրծելով բացում են պարուրաձև անցքեր։ Բվիկները ոչ միայն վնասում են հատիկները, այլև արտաթորանքներով խիստ աղտոտում են կողրերը, որը հանգեցնում է չվնասված սերմնապտուղների փտման։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Ջորջ Օդհիամբո Օգուտու** (անգլ.՝ George Odhiambo Ogutu; դեկտեմբերի 31, 1992(1992-12-31), Քենիա), քենիացի ֆուտբոլիստ, «Գոր Մահիա» ակումբի և Քենիայի հավաքականի հարձակվող։

Ակումբային կարիերա
------------------

Ջորջը կարիերան սկսել է 2009 թվականին՝ 16 տարեկան հասակում, Քենիայի պրեմիեր-լիգայի «Գոր Մահիա» ակումբում։ Պրոֆեսիոնալ ֆուտբոլի իր առաջին տարում նա ստացել է մրցանակ` որպես ամենահեռանկարային ֆուտբոլիստ, իսկ 2010 թվականին դարձել է լիգայի ամենալավ խաղացողը։

2011 թվականի հունվարին Ջորջը պայմանագիր է ստորագրել Դանիայի «Ռանդերս» ակումբի հետ։ Դանիացիների համար Օդհիամբոն իր նորամուտը նշել է «Նորդշելանդ»-ի դեմ խաղում՝ փոխարինման դուրս գալով։ Սակայն Ջորջին չի հաջողվել դառնալ հիմնական կազմի խաղացող, նա ակումբի կազմում անցկացրել է ընդամենը 2 հանդիպում, իսկ 2012 թվականի մայիսին տեղափոխվել է Տանզանիայի «Ազամ» ակումբ։

Գրեթե վեց ամիս ազատ գործակալի կարգավիճակում գտնվելուց հետո Ջորջը հունվարի 9-ին կես տարով պայմանագիր է ստորագրել Քենիայի «Նայրոբի Սիթի Սթարս» ակումբի հետ։ Սակայն արդեն 2013 թվականի փետրվարի 28-ին Օդհիամբոն միացել է հայկական «Շիրակ» ակումբին, իսկ մարտի 3-ին արդեն նոր ակումբում նշել է իր նորամուտը Հայաստանի գավաթի համար «Արարատ» թիմի դեմ խաղում։ Մարտի 30-ին Ջորջը խփել է իր առաջին գոլը «Շիրակ»-ում «Իմպուլս» թիմի դեմ խաղում։ 2012-2013 թվականների մրցաշրջանի արդյունքներով «Շիրակ» ակումբի հետ միասին դարձել է Հայաստանի չեմպիոն։

2013 թվականի ամռանը տեղափոխվել է «Ուլիս» ակումբ, որի համար անցկացրել է 11 խաղ և խփել 1 գոլ։ 2014 թվականի հունվարին Օդիամբոն դարձել է ազատ գործակալ և շուտով վերադարձել իր նախկին ակումբ՝ «Գոր Մահիա»։

Կարիերան հավաքականում
---------------------

2009 թվականից Ջորջին պարբերաբար հրավիրել են Քենիայի ազգային հավաքականի խաղերին։

Ձեռքբերումներ
-------------

«Շիրակ»
* Հայաստանի չեմպիոն․ 2012-2013 թվականներ

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  ««Ширак» — «Арарат» 1:0». Արխիվացված օրիգինալից 2014 թ․ հունվարի 6-ին. Վերցված է 2014 թ․ հունվարի 6-ին.
3. ↑  ««Ширак» — «Импульс» 4:3». Արխիվացված օրիգինալից 2014 թ․ հունվարի 6-ին. Վերցված է 2014 թ․ հունվարի 6-ին.
4. ↑  «Blackberry signs one year deal» (անգլերեն). gormahia.net. Արխիվացված օրիգինալից 2016 թ․ մարտի 4-ին. Վերցված է 2014 թ․ հուլիսի 14-ին. `{{cite web}}`: Italic or bold markup not allowed in: `|publisher=` (օգնություն)

Արտաքին հղումներ
----------------

* Профиль на footballdatabase.euArchived 2013-01-18 at the Wayback Machine.(անգլ.)
* Ֆուտբոլիստի էջը *soccerway.com* կայքում(անգլ.)
* Профиль на сайте national-football-teams.comArchived 2014-01-18 at the Wayback Machine.(անգլ.)
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com · Soccerway · Transfermarkt (խաղացող) |

 |
**Դրուե դը Դամարտեն** (ֆր.՝ **Drouet de Dammartin**, 14-րդ դար, Jargeau, Ֆրանսիա - փետրվար 1413, Jargeau, Ֆրանսիա), ճարտարապետ և քանդակագործ, աշխատել է Ֆրանսիայում և Բուրգունդիայում։

Գի դը Դամարտենի կրտսեր եղբայրն է։

Կենսագրություն
--------------

Այս ճարտարապետի կյանքի և գործունեության մասին հայտնի է շնորհիվ ֆինանսական այն փաստաթղթերի, որտեղ նշվում է դարաշրջանի մի քանի մասշտաբային նախագծերի իրականացմանը նրա մասնակցության մասին։ 1362 թվականին Լուվրի՝ Կառլոս 5-րդի համար նախատեսված վերակառուցման ժամանակ աշխատել է Ռեյմոն դյու Տամպլի ղեկավարությամբ։ Հայտնի է, որ նա ստեղծել է գալարաձև շքերթային սանդուղք, որը կից էր դոնժոնի պատին։ Նրան է վերագրվում Ժաննա դը Բուրբոնի դիմաքանդակը։ 1375 թվականին Դրուեն իր եղբոր՝ Գիի հետ, Բուրժեում մասնակցել է դուքս Ժան դը Բերիի պալատի կառուցման աշխատանքներին։ 1380 թվականին Տուրում փարիզցի վարպետների հետ ուսումնասիրել է տաճարի կառուցվածքը, պատերի շարվածքը։ 1383 թվականին Բուրգունդիայի դուքս Ֆիլիպ 3-րդ Համարձակը Դրուե դը Դամարտենին պատվիրել է կարտեզյան միաբանության Շանմոլի վանքի շինարարությունը։ 1370 թվականին Դամարտենը նշանակվել է Բուրգունդյան տիրույթների ամբողջ շինարարական աշխատանքների հսկիչ։ Շինարարական աշխատանքները շարունակել է Ժակ դը Նիելիի հետ՝ Դիժոնի Սենտ Շապել վանքում։

Դրուե դը Դամարտենը մահացել է 15-րդ դարի սկզբներին։

Ծանոթագրություններ
------------------

1. 1 2  Galerie et base de données internationale d'œuvres d'art
2. ↑  Ministère de la culture
3. ↑  Ephéméride 28 janvier 1380

Գրականություն
-------------

* *Dictionnaire des Architectes*, Paris, 1999, ISBN 2226109528

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Universalis |
|  |
| Չափորոշչային վերահսկողություն | GND: 129417718 · ISNI: 0000000017280636 · VIAF: 67545155 · ULAN: 500072405 · WorldCat VIAF: 67545155 |

 |
**Իրանա-եմենական հարաբերություններ**, երկկողմ դիվանագիտական հարաբերություններ Իրանի և Եմենի միջև։

Պատմություն
-----------

1960-ական թվականներին իրանցի շահ Մոհամմադ Ռեզա Փահլավին այդ երկրում քաղաքացիական պատերազմի ժամանակ աջակցել է Եմենի ռոյալիստներին, օգնելով նրանց ֆինանսապես և սպառազինությունների մատակարարմամբ։

1980-ական թվականներին Իրանի Իսլամական Հանրապետությունը լավ հարաբերություններ է հաստատել Եմենի հետ իրանա-իրաքյան պատերազմի ավարտից հետո։ 1990-ական թվականների սկզբին Իրանը կրոնական ուսումնական հաստատություններում ուսուցանում էր Եմենի հուսիթ ուսանողներին։ Այս ուսանողների թվում էր Հուսեյն Բադրուդդին Ալ-Հուսին, որը հետագայում առաջնորդեց Եմենում հուսիտների ապստամբական շարժումը տեղական կառավարության դեմ։ 2012 թվականին Եմենի նախագահ Ալի Աբդուլլահ Սալեհը հրաժարական տվեց երկրում չդադարող բողոքի ակցիաների ազդեցության տակ, եւ իրանցի պաշտոնյաները սկսեցին գաղտնի օգնություն ցուցաբերել հուսիթներին։

2013-ի հունվարին Եմենի զինվորականները, USS Farragut-ի (DDG-99) աջակցությամբ, Եմենի ափերի մոտ գրավեցին իրանական Dau նավը, որում գտնվում էին չինական QW-1 դյուրակիր զենիթահրթիռային համալիրը։ Դրանից հետո իրանա-եմենի հարաբերությունները վատթարացան, քանի որ Իրանը հերքեց եմենցիների մեղադրանքները, որ Դաու-ի վրա գտնվող դյուրակիր զենիթահրթիռային համալիրները նախատեսված էին շիա ապստամբների համար։ Նավակի ուղին Իրանի նավահանգստից մինչև Եմեն հետեւել են ԱՄՆ Զինված ուժերի ներկայացուցիչները, նավի գրավման գործողությունը ծրագրել էին ամերիկացի զինվորականները։

2015 թվականի հոկտեմբերի 2-ին Եմենի կառավարությունը հայտարարել Է Իրանի հետ դիվանագիտական հարաբերությունները խզելու մասին՝ Եմենի նախագահ Աբդ Ռաբբու Մանսուր Հադիի դեմ պայքարում վերջին շիա ապստամբ հուսիներին աջակցելու պատճառով։ Այնուհետև Եմենի կառավարության ներկայացուցիչը հերքել Է Իրանի հետ դիվանագիտական հարաբերությունների խզումը և ասել, որ նման հարց օրակարգում չկա։ Սակայն երկրների միջեւ հարաբերությունները լրջորեն վատթարացել են նաև այն պատճառով, որ իրանական սուզանավերն ու ռազմանավերը մարտական հերթապահության մեջ են գտնվում Եմենի ափերի մոտ (Ադենի ծոցում և Կարմիր ծովում), Իրանի պնդմամբ՝ ծովահենության դեմ պայքարի համար։

Ծանոթագրություններ
------------------

1. ↑  «Arab Observer». National Publications House. 1965, p. 6. Արխիվացված օրիգինալից 2021 թ․ հուլիսի 20-ին. Վերցված է 20 июля 2021-ին.
2. ↑  David F. Ronfeldt (1978, p. 15). «Superclients and Superpowers: Cuba:Soviet Union/Iran:United States». Rand Corporation. Արխիվացված օրիգինալից 2021 թ․ հուլիսի 20-ին. Վերցված է 20 июля 2021-ին.
3. ↑  «Iran's Yemen Play». *Foreign Affairs*. Արխիվացված օրիգինալից 2017 թ․ հոկտեմբերի 17-ին. Վերցված է 2015 թ․ հոկտեմբերի 2-ին.
4. ↑  «Iran escalating efforts to destabilize region, says Panetta». *Reuters*. Haaretz. 2013 թ․ փետրվարի 2. Արխիվացված է օրիգինալից 2015 թ․ ապրիլի 29-ին. Վերցված է 2013 թ․ մարտի 5-ին.
5. ↑  «Yemen cuts diplomatic relations with Iran: spokesman». Xinhua. 2015 թ․ հոկտեմբերի 2. Արխիվացված օրիգինալից 2015 թ․ հոկտեմբերի 4-ին. Վերցված է 2015 թ․ հոկտեմբերի 2-ին.
6. ↑  «Yemen govt. spokesman denies severing of ties with Iran». Reuters. 2015 թ․ հոկտեմբերի 2. Արխիվացված է օրիգինալից 2015 թ․ հոկտեմբերի 19-ին. Վերցված է 2015 թ․ հոկտեմբերի 2-ին.
**Դեղձենու լվիճ** (լատին․՝ Myzodes persicae Sulz), հավասարաթևավորների (Homoptera) կարգի, *Myzodeae* ընտանիքի միջատ։ Վնասում են բացվող բողբոջները նաև տերևները։ Սերնդահինադիրը և անթև էգը կուսածիններ են։ Գույնը՝ դեղին։ Տարծված է ամենուրեք։ ՀՀ-ում հանդիպում է դեղձենու մշակության բոլոր շրջաներում։

Նկարագրություն
--------------

Ձմեռում է ձուն՝ ծառի բողբոջների հիմքում։ Վաղ գարնանը՝ բողբոջների ուռչելու շրջանում, ձվերից դուրս են գալիս թրթուր-սերնդահիմնադիրները։ Սկզբնական շրջանում դրանք ծծում են բաց բողբոջների, ապա անցնելով տերևների ներքևի երեսի վրա տերևների հյութը, որի հետևանքով տերևները ոլորվում են։ Մայիսի կեսերից սկսված՝ մինչև հունիսի վերջերը լվիճներն աստիճանաբար թևավորվելով տեղափոխվում են դեղձենու վրա, ծնում թրթուրներ, որոնք սեռահասուն դառնալուց և զուգավորվելուց հետո ձվադրում են։ Վնասում են հիմնականում դեղձենուն, երբեմն՝ սալորենուն։

Պայքարի միջոցառումներ
---------------------

Վեգեացիայի ընթացքում սրսկել Բի 58, վալսոատ, կոնդոր, դուրսբան, նուրել-Դ և այլ միջատասպաններով։ 

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
Ջեյմս Բոնդի լողափ, 2006 թ․
**Ջեյմս Բոնդի լողափ** (անգլ.՝ James Bond Beach), լողափ Հյուսիսային Ճամայկայի Միդլսեքս կոմսության Սենթ Մերի ծխական համայնքի Օրակաբեսա ավանի հյուսիսարևմտյան մասում։ Ողողվում է Կարիբյան ծովի ջրերով, որն այդ վայրում ձկան արգելոց է հանդիսանում։ Զբաղեցնում է թերակղզու 3 կողմերը, գրեթե քառակուսաձև է՝ 10000 մ2 մակերեսով և ձգվում է մոտ 350 մ։ Լողափին է գտնվում Moonraker բարը, որը բաց է բոլոր 4 կողմերից և տեղավորում է 200 այցելու և ռեստորանը։ «Քառակուսու» կենտրոնն իրենից ներկայացնում է մեծ բացատ, որտեղ պարբերաբար անց են կացվում երաժշտական համերգներ․ մասնավորապես՝ այստեղ ելույթ են ունեցել Ռիհաննան, Զիգգին և Բոբ Մառլին, Լորին Հիլը։ Լողափ մտնելն արժե 350 ճամայկական դոլար։

Անանուն լողափն իր ներկայիս անունն ստացել է այն բանից հետո, երբ 1961-1962 թվականներին այստեղ տեղի ունեցան բրիտանացի սուպերգործակալ Ջեյմս Բոնդի մասին պատմող կինոսերիայի առաջին ֆիլմի՝ «Դոկտոր Նոու»-ի գլխավոր տեսարանների նկարահանումները։ Այս ֆիլմում հենց այս լողափ ջրից դուրս եկավ «Բոնդի առաջին ընկերուհին»՝ Ուրսուլա Անդրեսը սպիտակ լողազգեստով, որը ցնցեց ողջ աշխարհը։ Ոչ հեռու գտնվող առանձնատանն էր ապրում նաև Յան Ֆլեմինգը՝ Ջեյմս Բոնդի ստեղծողը։ Այնուամենայնիվ, այդ գաղտնի սուպերգործակալի թեման լողափին և նրա հաստատություններում գրեթե ոչ մի կերպ բացահայտված չէ, համապատասխան սնահավատություններ լողափին նույնպես չկան։

Ծանոթագրություններ
------------------

1. 1 2  Пляж Джеймса Бонда Archived 2016-09-25 at the Wayback Machine. (անգլ.) на сайте *jamaicamyway.com*
2. ↑  Официальный сайт городка Оракабесса (անգլ.)
3. ↑  Пляж Джеймса Бонда (անգլ.) на сайте *wikimapia.org*
4. ↑  Пляж Джеймса Бонда Archived 2015-11-25 at the Wayback Machine. (անգլ.) на сайте *best-beaches.com*
5. ↑  Пляж Джеймса Бонда Archived 2015-11-25 at the Wayback Machine. (անգլ.) на сайте *destination360.com*
6. ↑  «Former Bond girl to sell Dr No bikini». The Telegraph. 13 января 2011. Վերցված է 2011 թ․ մայիսի 16-ին.
7. ↑  Bensimon, Kelly Killoren (2006 թ․ հունիսի 5). *The bikini book*. Thames & Hudson. ISBN 978-0-500-51316-3. Վերցված է 2011 թ․ մայիսի 16-ին.
8. ↑  Lindner, Christoph (2009 թ․ օգոստոսի 4). *The James Bond Phenomenon: A Critical Reader*. Manchester University Press. ISBN 978-0-7190-8095-1. Վերցված է 2011 թ․ մայիսի 16-ին.
9. ↑  Пляж Джеймса Бонда Archived 2016-03-04 at the Wayback Machine. (անգլ.) на сайте *caribya.com*
10. ↑  Пляж Джеймса Бонда (անգլ.) на сайте *guidetocaribbeanvacations.com*

Արտաքին հղումներ
----------------

* Ջեյմս Բոնդի լողափ (անգլ.) на сайте *jamaicans.com*
* Ջեյմս Բոնդի լողափ (անգլ.) на сайте *youtube.com* Видео 0:05:22
| **՞**Chlorophyceae |
| --- |
|  |
|  |
| Գիտական դասակարգում |
| 

|
|  |
| Թագավորություն | Բույսեր |
|
|
|
|
|
|
|
|
| Բաժին | Chlorophyta |
|
|
| Դաս | **Chlorophyceae** |
|
|
|
|
|
|
|
|
|
|
|
|
|
|
|
|
|

 |
|  Լատիներեն անվանում |
| Chlorococcophyceae

 |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Պրոտոկոկային ջրիմուռներ** (լատին․՝ *Protococcophyceae* կամ *Chlorococcophyceae*), քլորակոկային ջրիմուռներ, կանաչ ջրիմուռների դաս։

Ընդհանուր բնութագիր
-------------------

Միաբջիջ կամ գաղութային ձևեր են, վեգետատիվ վիճակում զուրկ են մտրակիկներից։ Գաղութները լինում են տարբեր ձևի ու մեծության, երբեմն լորձային։ Վեգետատիվ վիճակում անշարժ են, երբեմն թույլ շարժվում են լորձ արտադրելու շնորհիվ։

### Բազմացում

Անսեռ բազմացումը կատարվում է զոոսպորներով։ Սեռական պրոցեսը սովորաբար իզոգամիան է։ Տարածված են ամենուրեք՝ քաղցրահամ ջրամբարներում, հողում և նրա մակերեսին, հազվադեպ՝ ծովերում։ Որոշ պրոտոկոկային ջրիմուռներ ապրում են բազմաբջիջ ջրիմուռների շերտերում, ցամաքային բույսերի տերևներում, մյուս տեսակները համակեցության մեջ են մտնում սնկերի հեա և ապրում քարաքոսերում։

Տարածում
--------

ԽՍՀՄ-ում տարածված է պրոտոկոկային ջրիմուռների մոտ 400 տեսակ։ Առանձին պրոտոկոկային ջրիմուռներկեր են ծառայում ջրային կենդանիների համար, երբեմն առաջացնում են ջրի ծաղկում։ Հիմնական զանգվածը կազմում են պլանկտոնային ձևերը։

Նշանակություն
-------------

Պրոտոկոկային ջրիմուռների ուսումնասիրությունը կարևոր նշանակություն ունի ջրամբարների ջրի սանիտարակենսաբանական գնահատման համար։ Կարևորագույն ներկայացուցիչներից է քլորելան։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 447)։*  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ նորվեգական · MESH ID · Universalis |
|  |
| Տաքսոնոմիա | EOL · GBIF · iNaturalist · NCBI · IRMNG · ITIS TSN · WoRMS |
|  |
| Չափորոշչային վերահսկողություն | Microsoft: 2777550515 · NKC: ph426845 |

 |
**Պրիանկա Գանդի-Վադրա** (հունվարի 12, 1972(1972-01-12), Նյու Դելի, Հնդկաստան), հնդիկ քաղաքական և պետական գործիչ, Ռաջիվ Գանդիի և Սոնյա Գանդիի դուստրը, Ֆերոզ Գանդիի և Ինդիրա Գանդիի թոռնուհին, Ներու-Գանդի դինաստիայի ներկայացչուհին։ Հնդկական ազգային կոնգրես կուսակցության անդամ։

Վաղ տարիներ և կրթություն
------------------------

Պրիանկա Գանդին ծնվել է 1972 թվականի հունվարի 12-ին Դելիում։ Գանդին կրթություն է ստացել Հիսուսի և Մարիավի վանքում և ժամանակակից դպրոցում, որից հետո հոգեբանություն է սովորել Դելիի համալսարանի Մարիրամի և Հիսուսի քոլեջում։

Կարիերա
-------

Գանդին պարբերաբար հաճախում էր իր մոր և եղբոր ընտրական շրջաններ՝ Ռայ Բարելի և Ամետի, որտեղ ընտրողների միջև ագիտացիա է անցկացրել։

Ամետիի բոլոր ընտրություններում Գանդիի հայտնի նշանաբանը եղել է «Amethi ka danka, bitiya Priyanka»։

2004 թվականի հնդկական համընդհանուր ընտրություններում ղեկավարել է իր մոր ընտրարշավը և նախընտրական արշավում օգնել է իր եղբայր Ռահուլ Գանդիին։ Ուտար Պրադեշ նահանգի ասամբլեա 2007 թվականի ընտրությունների ժամանակ, երբ Ռահուլ Գանդին ամբողջ նահանգում ղեկավարում էր քարոզարշավը, Պրիանկան կենտրոնանում էր Ամետիի և Ռայ Բարելիի ընտրատարածքներում տասը տեղի համար պայքարի վրա՝ թեկնածուների տեղերը բաշխելու հարցի շուրջ կուսակցության ներքին տարաձայնությունների հարթմանը նվիրելով երկու շաբաթ։

Անձնական կյանք
--------------

Գանդին ամուսնացել է Նյու Դելիից գործարար Ռոբերտ Վադրայի հետ։ Հարսանիքի արարողությունը տեղի է ունեցել 1997 թվականի փետրվարի 18-ին Գանդիի տանը՝ Նյու Դելիի 10 Janpath հասցեում գտնվող կուսակցության պաշտոնական նստավայրում, և անցկացվել է ավանդական հինդուիստական արարողության համաձայն։ Ամուսիններն ունեցել են երկու երեխա՝ որդի Ռայհան և դուստր Միրայա։ Պրիանկա Գանդին համարվում է բուդիստական փիլիսոփայության հետևորդ։

Ծանոթագրություններ
------------------

1. ↑
2. ↑  «Facts about Gandhi». *Zee Media*. Zee News. Zee Media Corporation Company. 2016 թ․ հունվարի 12. Վերցված է 2017 թ․ մայիսի 1-ին.
3. ↑  «Priyanka Vadra returns to campaign in Amethi». *India Today*. 2012 թ․ հունվարի 16.
4. ↑  «Ground report: Amethi, Rae Bareli seeing a new Priyanka». *Firstpost*. Network 18. 2014 թ․ ապրիլի 27. Վերցված է 2017 թ․ մայիսի 1-ին.
5. ↑  «Priyanka may be assigned 100 constituencies». *Rediff.com*. Վերցված է 2017 թ․ մայիսի 1-ին.
6. ↑  «Archived copy». Արխիվացված է օրիգինալից 2013 թ․ սեպտեմբերի 13-ին. Վերցված է 2013 թ․ հուլիսի 16-ին.`{{cite web}}`: CS1 սպաս․ արխիվը պատճենվել է որպես վերնագիր (link)
7. ↑  "Who is Robert Vadra?", India Today, 10 October 2011; retrieved 15 February 2013.
8. ↑  «Priyanka Gandhi Vadra». The Outlook. Վերցված է 2012 թ․ հոկտեմբերի 18-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | CONOR: 258633571 · GND: 1089583443 · ISNI: 0000000360494789 · LCCN: n2011200210 · VIAF: 223797902 · WorldCat VIAF: 223797902 |

 |
**Գոնսալես Կատան** (իսպ.՝ González Catán), քաղաք, որը գտնվում է Լա Մատանսա շրջանում, Բուենոս Այրես պրովինցիայում (Արգենտինա)։ Գոնսալես Կատանը Մեծ Բուենոս Այրես ագլոմերացիայի մասն է կազմում։

Գոնսալես Կատանը երկրորդն է Լա Մատանսա շրջանում ըստ տարածքի (52 կմ²) և բնակչության (165 206 մարդ)։ Գոնսալես Կատանը գտնվում է Մեծ Բուենոս Այրես ագլոմերացիայի հարավ-արևմուտքում, մայրաքաղաքից 20 կմ հեռավորության վրա։ Բուենոս Այրեսի հետ քաղաքը միանում է Ազգային Ճանապարհ 3-ի միջոցով։

Առաջին բնակավայրը ներկայիս Գոնսալես Կատանի վայրում, ինչպես նաև ամենահինը Լա Մատանսա շրջանում, հիմնադրվել է 1570 թվականին, որպես Կոնկիստադորի կայազոր, կապիտան Խուան դե Գարայի կողմից։ Ժամանակակից Գոնսալես Կատան քաղաքը սկսել է իր թվագրությունը 1869 թվականից, երբ Խերման Կարիսոն վաճառել է հողեր բժիշկ Մաուրիսիո Գոնսալես Կատանին, ով նշանավոր վիրաբույժ և գավառային դեպուտատ էր։ Գոնսալես Կատանը օգտագործում էր այդ հողերը հանգստի համար։ Նա նաև հող առանձնացրեց Սան Մաուրիսո քոլեջի կառուցման համար 1879 թվականին։ Գոնսալես Կատանը մահացել է 1895 թվականին։

Քաղաքը պաշտոնապես հիմնադրվել է 1910 թվականի ապրիլի 3-ին։ Երկաթուղային կայարանի բացումը տեղիք տվեց քաղաքի հետագա զարգացմանը։ Արագ աճը արդյունաբերական արտադրության ոլորտում 1935-1954 թվականներին, նպաստեց միգրանտների ներհոսքին երկրի տարբեր շրջաններից։ Քաղաքի զարգացման հետ սրվեցին նաև սոցիալական խնդիրները։ 1950-ական թվականներին այստեղ բնակություն հաստատեց հոգևորական Մարիո Պանտալեոն, ով հիմնել է մատուռ և բարեգործական հիմնադրամ 1970 թվականներին։ 1974 թվականի սեպտեմբերի 19-ին Գոնսալես Կատանը ստացավ քաղաքի կարգավիճակ։ Սոցիալ-տնտեսական խնդիրները 2004 թվականին ցույց տրվեցին Buena Vida Delivery կատակերգությունում։

1977 թվականին Գոնսալես Կատանի շրջակայքում կազմակերպվել է խոշոր աղբանոց ամբողջ Արգենտինայի մասշտաբով, այստեղ էին բերվում թափոններ Բուենոս Այրեսից և ագլոմերացիայի 14 մունիցիպալիտետներից։ Առաջացան բազում առողջական խնդիրներ տեղի բնակչության մոտ։ 2010 թվականին ընդունվել է նախագիծ թափոնների վերամշակման մասին։

Գոնսալես Կատանը հայտնի է *Կամպոնոպոլիս* զբոսայգով, որը ստեղծել է բիզնեսմեն Անտոնիո Կամպանոյը 1976 թվականին, նախկին աղբանոցի վայրում, գոթական թեմայով։ Այն զբաղեցնում է 200 հա տարածք Ազգային Ճանապարհ 3-ից դեպի արևելք։

Ծանոթագրություններ
------------------

1. ↑  La Matanza: González Catán Archived 2011-07-16 at the Wayback Machine. (Իսպաներեն)
2. ↑  «CEAMSE vs. CARE. ¿Una solución a la basura?». Notio. Արխիվացված է օրիգինալից 2012 թ․ մայիսի 12-ին. Վերցված է 2015 թ․ ապրիլի 15-ին. `{{cite web}}`: Italic or bold markup not allowed in: `|publisher=` (օգնություն)
3. ↑  «Կամպոնոպոլիս զբոսայգի».
4. ↑  «The Soul is Bone». *Malformalady*. Արխիվացված է օրիգինալից 2014 թ․ մայիսի 13-ին. Վերցված է 2015 թ․ ապրիլի 15-ին.
5. ↑  «Campanópolis». *Flickr*.

Արտաքին հղումներ
----------------

* Քաղաքը google քարտեզում (իսպ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Ռայման**, այս անձը հրեա է, սակայն ներկայացնում ենք որպես թուր­քե­րի իրագործած ոճրագործությունների տիպիկ օրինակ։

Կենսագրություն
--------------

Դեղագործական կրթություն է ունեցել։ Կարսի Ալեքսանդրովսկայա փողոցում ունեցել է սեփական տուն, որի մի փողոցահար սենյակը վերածել է դեղատան և դեղագործ աշխատել։ 1920 թ. հոկտեմբերի 30-ին, թուրքերը Կարսը գրավելուց հետո սկսել են հայերի զանգվածային կոտորածն ու թալանը։ Ռայմանը, տեսնելով քաղաքի բնակիչների փախուստը դեպի ձորը, կնոջը խորհուրդ է տվել երեխայի և հոր հետ մնալ տան սենյակներից մեկում, չմտնել դեղատուն, չերևալ թուրքերի աչքին։ Ինքը խալաթը հագին մտել է դեղատուն։ Քիչ անց դեղատուն են մտել մի քանի ասքյար ու նրան (հավանաբար կարծելով, թե հայ է) գազանաբար սպանել։ Լսելով ամուսնու ճիչը, կից սենյակից դուրս է թռչել դեղագործի կինը և ընկել թուրքերի ձեռքը։ Ասքյարները նրան բռնաբարելուց հետո կտրել են ստինքները, դրել վաճառասեղանի վրա ու գնացել։ Ծանր լսող ծերունի հայրը տեսնելով, որ աղջիկը ուշացավ, թոռնիկին թողել է սենյակում և մտել է դեղատուն, որտեղ տեսնելով զարհուրելի տեսարանը՝ կաթվածահար է եղել։ Հաջորդ օրը Չախմախ գյուղից Կարս եկած մի ռուս մա­լա­կան մտել է դեղատուն և տեսել մորթված ծնողների ու պապի դիակի մոտ կիսամեռ ընկած փոքրիկ աղջնակին։ Վերցրել է աղջնակին և ֆուրգոնով տարել Չախմախ։ Հետագա օրերին տունը թալանվել ու ավերվել է։

Գրականություն
-------------

* Ալեքսանդրյան Ա. Կարս.1920-21, Երևան, 1986, 124 էջ։

Աղբյուրներ
----------

* Հարություն Մինասյան, Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ամենաշատ այցելված երեք որոնողական համակարեգերը 2012 թվականի հուլիսի դրությամբ
**Որոնողական համակարգը** գործիք է, որը նախատեսված է համապատասխան բառերով Համաշխարհային ցանցում որոնումներ կատարելու համար։ Ստեղծված է համացանցում և FTP սերվերներում ինֆորմացիա փնտրելու համար։ Փնտրված արդյունքները ընդհանրապես ներկայացվում են արդյունքների ցանկում և սովորաբար կոչվում են *նպատակակակետ*, *հիթ*։ Ինֆորմացիան կարող է բաղկացած լինել վեբ էջերից, նկարներից, ինֆորմացիաներից և այլ տիպի ֆայլերից ու տվյալներից։ Այն կարող է օգտագործվել տարբեր տեսակի տեղեկատվություն որոնելու համար, ներառյալ՝ կայքեր, ֆորումներ, նկարներ, վիդեոներ, ֆայլեր և այլն։ Որոշ կայքեր արդեն իրենցից ներկայացնում են ինչ-որ որոնողական համակարգ, օրինակ՝ Dailymotion, YouTube և Google Videos ինտերնետում տեղադրված տեսահոլովակների որոնողական կայքեր են։

Որոնողական կայքը բաղկացած է "ռոբոտներից", որոնց անվանում են նաև bot, spider, crawler, որոնք ավտոմատ կերպով, առանց մարդկային միջամտության պարբերաբար հետազոտում են կայքերը։ Որոնողական կայքերը հետևում են հղումներին, որոնք կապված լինելով իրար հետ ինդեքսավորում է յուրաքանչյուր էջ տվյալների բազայում՝ հետագայում բանալի բառերի օգնությամբ դառնալով հասանելի ինտերնետից օգտվողների համար։

Սխալմամբ, որոնողական կայքեր են անվանում նաև այն կայքերը, որոնք իրենցից ներկայացնում են կայքային տեղեկատուներ։ Այս կայքերում ուշադրության արժանի կայքերը ցուցակագրվում և դասակարգվում են մարդկային ռեսուրսների շնորհիվ, այլ ոչ թե բոտերի կամ ռոբետների միջոցով։ Այդ կայքերից կարելի է նշել օրինակ՝ Yahoo!։ Yahoo!-ի որոնողական կայքը գտնվում է այստեղ։

Բոլոր որոնողական համակարգերը նախատեսված են ինտերնետում որոնում իրականացնելու համար, սակայն կան որոշ որոնողական համակարգերի տարատեսակներ, որոնք համակարգչային ծրագրեր են և հետևաբար տեղակայվում են համակարգչի մեջ։ Այս համակարգերը կոչվում են desktop։ Վերջիներս հնարավորություն են տալիս որոնելու թե համակարգչի մեջ կուտակված ֆայլեը, թե կայքերում տեղադրված ռեսուրսները։ Այդ ծրագրերից ամենահայտնիներն են՝ Exalead Desktop, Copernic Desktop Search Archived 2009-02-17 at the Wayback Machine.

Գոյություն ունեն նաև մետա-որոնողական համակարգեր, այսինքն կայքեր, որ նույն որոնումը կատարում են միաժամանակ տարբեր որոնողական կայքերի միջնորդությամբ։ Որոնման արդյունքները հետո դասակարգվում են որպեսզի ներկայացվեն օգտագործողին։ Մետա-որոնողական համակարգերի շարքից կարելի է թվարկել օրինակ՝ Mamma և Kartoo Archived 2010-01-20 at the Wayback Machine.։

Հիմնական որոնողական կայքեր
--------------------------

Համաձայն Comscore Archived 2012-07-29 at Archive.is-ի 2007 թվականի օգոստոսին կատարված ուսումնասիրությունների, հիմնական որոնողական կայքերն են՝

1. Գուգլը, մոտավորապես 60%, 61 միլիարդ որոնում
2. Yahoo, 8,5 միլիարդ որոնում՝ այսինքն 14%
3. Baidu "չինական google" որտեղ կատարվել է 3,3 միլիարդ որոնում՝ այսինքն 5,4%
4. Live Search, (Microsoft) 2.1 միլիարդ որոնում 3,4%
**Apple A10** (A10 Fusion chip, APL1W24) — 64 բիթանոց, 2016 թվականի 4-միջուկային ARM միկրոպրոցեսորով ARMv8-A Apple ընկերության կառուցվածքով Apple Ax շարքից։ Պատրաստվում է 16 նանոմետրային TSMC արտադրողի FinFET տեխնիկական գործընթացով, այլ արտադրողների մասին տեղեկություններ չկան։

Նկարագրություն
--------------

Չիպը ներկայացված է եղել 2016 թվականի սեպտեմբերին Apple iPhone 7 և iPhone 7 Plus սմարթֆոնների հետ։ Բաղկացած է 3․3 միլիարդ տրանզիստորից 125 կվ/մմ տարածքի վրա։ Ունի չորս ARMv8 պրոցեսորային միջուկ՝ երկուսը բարձր կատարողական Hurricane-ի ընդհանուր նպատակի համար, որոնք կարող են միաժամանակ ընտրել և վերծանել մինչև 6 հրահանգ մեկ ցիկլի ժամանակ, և 2 տնտեսող և էներգաարդյունավետ Hurricane-ի միջուկ։ The Linley Group-ի վերլուծաբանների գնահատմամբ, ովքեր ուսումնասիրել են Apple A10 Fusion չիպի արտադրողականությունը, նոր ARMv8 Apple-ի միջուկները՝ Hurricane-ը և Zephyr-ը, գրավում են տարածքի մեծ մասը, բայց ցույց են տալիս լավագույն արտադրողականությունը, քան որևէ մեկ այլ մրցակցող պրոցեսորի միջուկ։ Պրոցեսորի աշխատանքի հաճախականությունները չեն բացահայտվել։ Ներդրված 6-միջուկային պրոցեսորը (GPU), հավանաբար, հայտնագործված է եղել Imagination Technologies-ի կողմից, ինչպես և Apple Ax-ի հին շարքի չիպերը։
Չիպի համակարգում ներդրված է շարժումների մշակման հատուկ մասնագիտացված պրոցեսոր M10։
InFO տեխնոլոգիայով կառուցված միկրոհավաքածուի կառուցվածքի մեջ մտնում է LPDDR4 ստանդարտով օպերատիվ հիշողություն 4 չիպ քանակով։ Apple-ը պնդում է, որ իր նոր չիպն ունի 40%-ով ավելի շատ CPU-ի արտադրողականություն և 50%-ով GPU-ի, քան թե իր նախնի Apple A9-ը։

Օգտագործում
-----------

Սարքեր, որոնք օգտագործում են Apple A10 պրոցեսոր։
iPhone 7 (սեպտեմբեր 2016)
iPhone 7 Plus (սեպտեմբեր 2016)

Ծանոթագրություններ
------------------

1. ↑  «Apple introduces iPhone 7 & iPhone 7 Plus, the best, most advanced iPhone ever» (անգլերեն). Apple press-release. 2016 թ․ սեպտեմբերի 7. Վերցված է 2016 թ․ սեպտեմբերի 7-ին.
**Հարձակում Մինյայում** (արաբ․՝ هجوم المنيا‎‎), զինված հարձակում Եգիպտոսի Մինյայի նահանգում, որը տեղի է ունեցել 2017 թվականի մայիսի 26-ին, երբ ղպտիներին, ովքեր քրիստոնյա են, տեղափոխող ավտոբուսի վրա են հարձակվել ԻԼԻՊ-ի գրոհայինները՝ սպանելով 28 և վիրավորելով 22 մարդու։ Ավտոբուսը շարժվելիս է եղել Մագաղայից դեպի Մինյայի նահանգ։ Ուխտավորները եղել են Բենի Սուեյֆ նահանգում, երբ հարձակումը տեղի է ունեցել։

Հարձակում
---------

Քրիստոնյա ղպտիների երեք ավտոբուսներից կազմված շարասյունը գտնվել է Մինյայի նահանգի Ադվա գյուղի մոտ, երբ զինվորական հագուստով 8-10 զինված գրոհայիններ կտրել են նրանց ճանապարհը։ Գրոհայինները կրակ են արձակել ավտոբուսի վրա, որտեղ եղել են նաև երեխաներ՝ սպանելով առնվազն 6 մարդու, ներառյալ 4 և 2 տարեկան երեխաների։ Գրոհայինը ներս է խուժել ավտոբուսի մեջ, գողացել բջջային հեռախոսները և կանացի թանկարժեք զարդերը, սպանել ավտոբուսում գտնվող տղամարդկանց՝ «թողնելով իսլամիստական բուկլետներ մարմինների վրա»։ Իսլամիստները հարակից եկեղեցում աշխատող բանվորների վրա նույնպես կրակ են բացել՝ սպանելով ամենաքիչը 8 բանվորների։ Հարձակումից հետո, գրոհայինները հարձակվել են տրանսպորտային երեք միջոցների վրա։ Պաշտոնապես, որևէ կազմակերպություն չի ստանձնել ահաբեկչության պատասխանատվությունը, սակայն վերլուծաբանների կարծիքով, ահաբեկչական հարձակման ոճը ԻԼԻՊ-ինն է։

Արձագանքներ
-----------

Հարձակումից հետո, նախագահը Ալ Սիսիին հրավիրել է անվտանգության խորհրդի արտահերթ նիստ։ Մինյայում ուժեղացվել է հսկողությունը և քայլեր են ձեռնարկվել՝ գտնելու ահաբեկիչներին։ Հարձակումից հետո, Եգիպտոսի նախագահը կոչով դիմել է քաղաքացիներին՝ նշելով, որ ահաբեկիչները, հավանաբար, երկիր են թափանցել Լիբիայի տարածքում գործող իսլամիստական ճամբարներից։

Հայաստանի նախագահ Սերժ Սարգսյանը ցավակցական հեռագիր է հղել Եգիպտոսի նախագահ Աբդել Ֆաթթահ Ալ Սիսիին Եգիպտոսի Ալ Մինյա նահանգում ահաբեկիչների կողմից քրիստոնյա ուխտագնացների սպանության կապակցությամբ։

Տես նաև
-------

* Իսլամիստական ահաբեկչական հարձակումների ցանկ

Ծանոթագրություններ
------------------

1. ↑  «Children among dozens killed as masked gunmen ambush convoy of Egyptian Coptic Christians».
2. 1 2 3 4  «Egypt Coptic Christians killed in bus attack». BBC. Վերցված է 2017 թ․ մայիսի 26-ին.
3. 1 2 3 4  «Dozens dead as gunmen attack bus of Coptic Christians in Egypt». The Telegraph. Վերցված է 2017 թ․ մայիսի 26-ին.
4. ↑  «Gunmen Attack Coptic Christian Convoy in Egypt, Killing at Least 20». The New York Times. Վերցված է 2017 թ․ մայիսի 26-ին.
5. 1 2 3  «Coptic Christians killed in Minya bus attack». Al Jazeera. 2017 թ․ մայիսի 27. Վերցված է 2017 թ․ մայիսի 26-ին.
6. ↑  
«Egypt hits 'jihadist camps' after attack on Coptic Christians». BBC News. 2017 թ․ մայիսի 26. Վերցված է 2017 թ․ մայիսի 26-ին.
7. ↑  
Michaelson, Ruth (2017 թ․ մայիսի 26). «Gunmen kill 26 people in latest attack on Coptic Christians in Egypt». The Guardian. Վերցված է 2017 թ․ մայիսի 26-ին. `{{cite news}}`: Italic or bold markup not allowed in: `|publisher=` (օգնություն)
8. ↑  «Նախագահ Սերժ Սարգսյանը ցավակցական հեռագիր է հղել Եգիպտոսի նախագահ Աբդել Ֆաթթահ Ալ Սիսիին - Ցավակցական - Լրատվություն - Հայաստանի Հանրապետության Նախագահ». *նախագահ.հայ*. Վերցված է 2017 թ․ մայիսի 27-ին.
**Մարտունու պատկերասրահ**, Հայաստանի ազգային պատկերասրահի Մարտունու մասնաճյուղ, բացվել է 1978 թվականին Մշակույթի նախարարության Նկարչական շրջիկ արվեստանոցից հատկացված ստեղծագործությունների հիման վրա։

Ցուցադրություն
--------------

Թանգարանի հավաքածուն ներառում է շուրջ 200 առարկա՝ գեղանկար, քանդակ, գրաֆիկա, որոնք ներկայացնում են 1960-1980-ական թթ. հայ կերպարվեստը։ Հավաքածուում ներառված աշխատանքների մեծ մասը ստեղծվել է պետական պատվերով՝ Նկարիչների տանը կազմակերպվող հանրապետական ցուցահանդեսների համար, այնուհետև աշխատանքները պահվել են շրջիկ արվեստանոցի ֆոնդերում։ Ներկայացված թեմատիկան ընդգրկում է Հոկտեմբերյան հեղափոխության ամենամյա տոնակատարություններին, Հայրենական Մեծ պատերազմում տարած սովետական ժողովրդի հաղթանակի հոբելյաններին, երկրի շինարարությանը, սպորտին, աշխատանքին, ուսմանը, մայրությանը նվիրված աշխատանքներ, լուսաբանում է Հայաստանի գեղարվեստական կյանքը՝ ներկայացնելով մի քանի սերունդ կողք-կողքի ստեղծագործող նկարիչների աշխատանքները (բացառություն են կազմում ժողովրդական նկարիչներ Սեդրակ Առաքելյանի և Գաբրիել Գյուրջյանի կտավները)։

Արվեստագետների ավագ սերնդի ներկայացուցիչներից ներկայացված են Մհեր Աբեղյանի, Երվանդ Քոչարի, Եփրեմ Սավայանի աշխատանքները։ Ներկայացված են նաև Արա Բեքարյանի, Էդուարդ Իսաբեկյանի, Հովհաննես Զարդարյանի, Գրիգոր Խանջյանի, Սարգիս Մուրադյանի, Արմինե Կալենցի, Լավինա Բաժբեուկ-Մելիքյանի, Ալեքսանդր Գրիգորյանի, Վ. Գաբուզյանի, Է. Զաքարյանի, Բ. Գրիգորյանի, եղբայրներ Հենրի և Ռոբերտ Էլիբեկյանների և շատ այլ նկարիչների գործերը։

Հավաքածուում ներկայացված են նաև քանդակագործներ Նիկողայոս Նիկողոսյանի, Թերեզա Միրզոյանի, Ռուզան Քյուրքչյանի, Ռ. Բադալյանի, Սերժ Մեհրաբյանի, Հովհաննես Մուրադյանի և այլոց դիմաքանդակներն ու թեմատիկ ստեղծագործությունները։

Հասցե
-----

Պատկերասրահը գտնվում է Գեղարքունիքի մարզի Մարտունի քաղաքի Շահումյանի 6 հասցեում։

Ծանոթագրություններ
------------------

1. ↑  «Հայաստանի թաքնված թանգարանները». *urbanista.am*. Վերցված է 2022 թ․ մայիսի 10-ին.

Արտաքին հղումներ
----------------

* Մարտունու պատկերասրահ